Teško je biti fin

Teško je biti fin je bosanskohercegovački dramski igrani film snimljen 2007. godine u režiji Srđana Vuletića. Ovo je bilo drugo Vuletićevo dugometražno filmsko ostvarenje s kojim je otvoren 13. Sarajevo film festival 2007. godine. To je priča o sarajevskom taksisti čija je težnja da bude fin momak uprkos svim izazovima. Film je bio bosanskohercegovački kandidat na 80. dodjeli "Oskara" u kategoriji za najbolji strani film, ali nije uspio ući u užu konkurenciju.

 Radnja 
Fudo je četrdesetogodišnji taksist, u kriminalnom miljeu Sarajeva i poznat je kao čovjek koji daje dobre "tipe" lopovima za pljačku. Zbog takvog načina života žena ga napušta i on odlučuje okrenuti list. On zna da to mora napraviti, jer voli svoju ženu, i preko svih granica, najviše na svijetu voli svog malog jednogodišnjeg sina.

Od Seje, čovjeka sa mutnim šemama posuđuje novac, kupuje novi Renault Espace, i na opšte "zaprepaštenje" postaje prvi taksist koji u Sarajevu taksira u francuskom autu. U skladu sa novim autom on okreće list na novo, bolje poglavlje svog života. Ali, svijet oko njega se ne mijenja tako brzo i tako lako.

 Uloge 
 Saša Petrović – Fudo
 Daria Lorenci – Azra
 Emir Hadžihafizbegović – Sejo
 Senad Bašić – Bato 
 Aleksandar Seksan – Mrki
 Jasna Žalica – medicinska sestra 
 Izudin Bajrović – doktor 
 Sanja Burić – gatara 
 Zana Marjanović – trudnica 
 Jasna Beri – punica 
 Ejla Bavčić – cvjećarka 
 Armis Mašić – Arap

 Nagrade 
 Saša Petrović "Srce Sarajeva za najboljeg muškog glumca" – Sarajevo Film Festival

 Također pogledajte 
 Bosanskohercegovački filmovi kandidati za nagradu Oscar - Najbolji strani film

 Reference 

 Vanjski linkovi 


Kategorija:Bosanskohercegovački filmovi
Kategorija:Filmovi iz 2007.
Kategorija:Filmovi u režiji Srđana Vuletića
Kategorija:Bosanskohercegovački dramski filmovi
Kategorija:Filmovi na bosanskom jeziku